Nijolė Lepeškaitė

Nijolė Lepeškaitė (g. 1947 m. rugpjūčio 3 d. Zypliuose, Lukšių valsčius) – Lietuvos teatro ir kino aktorė, režisierė, pedagogė.

Biografija 
1953–1960 m. mokėsi Kidulių vidurinėje mokykloje, 1960–1964 m. Griškabūdžio vidurinėje mokykloje. 1964–1968 m. studijavo LSSR valstybinėje konservatorijoje, aktoriaus meistriškumo specialybės kurse (dėst. Irena Vaišytė). Nuo 1968 m. Kauno valstybinio dramos teatro aktorė.

1975–1990 m. Girstučio kultūros rūmų vaikų teatro „Buratinas“, nuo 1999 m. teatro mokyklėlės „Mano teatras“ (abu Kaune) vadovė, režisierė ir pedagogė.

Vaidino Lietuvos, Estijos, Latvijos kino studijų filmuose.

Kūryba 
Vaidmenys teatre: 
 Nazi – Maratas Baidžijevas. Dvikova, rež. Jonas Jurašas, 1968 m.
 Ramunė – Kazys Saja. Šventežeris, rež. Jonas Jurašas, 1970 m.
 Kerol – Peter Shaffer. Juodoji komedija, 1971 m.
 Barbora Radvilaitė – Juozas Grušas. Barbora Radvilaitė, rež. Jonas Jurašas, 1972 m.
 Kristi – Enas Vetema. Rožynas, 1978 m.
 Kaja Fosli – Henrik Ibsen. Statytojas Solnesas, rež. Jonas Vaitkus, 1980 m.
 Voverė – Šarūnas, pagal Vincą Krėvę, rež. Jonas Vaitkus, 1980 m.
 Misis Veb – Thornton Wilder. Mūsų miestelis, rež. Gytis Padegimas, 1982 m.
 Johanė Heiberg – Per Olov Enquist. Iš sliekų gyvenimo, 1988 m.
 Liucija Bejard – Thornton Wilder. Ilga Kalėdų vakarienė, 1991 m.
 Erna – Werner Schwab. Prezidentės, 1998 m.
 Matildė Bretner – Hjalmar Bergman. Paskutinis kavalierius, 2006 m., Kauno menininkų namuose

Vaidmenys kine: 
 Aldona. Suaugusių žmonių žaidimai, 1967 m., rež. Ilja Rudas-Gercovskis, Algimantas Kundelis, Marijonas Giedrys
 Liza. Vėtrų krantas, 1971 m., rež. Kaljo Kiisk, Tallinnfilm
 Rožytė. Akmuo ant akmens, 1971 m., rež. Raimondas Vabalas
 Alė. Ties riba, 1973 m., rež. Raimondas Vabalas
 Ūla. Sadūto tūto, 1974 m., rež. Almantas Grikevičius
 Jūratė Jurėnienė. Nerami rudens diena, 1975 m., rež. Algimantas Kundelis
 Kazytė. Virto ąžuolai, 1976 m., pagal Juozą Baltušį, rež. Gytis Lukšas
 Brunsvik. Bethoveno gyvenimas, 1978 m., rež. Borisas Galanteras, Ekran
 Monika. Faktas, 1980 m., rež. Almantas Grikevičius
 Medicinos seselė. Raudonmedžio rojus, 1981 m., rež. Bronius Talačka
 Meri. Medaus mėnuo Amerikoje, 1981 m., rež. Jonas Vaitkus
 Regina. Lošimas be kozirių, 1981 m., rež. Algimantas Kundelis
 Bežiurstienė. Palanga, 1982 m., pagal Augustiną Gricių, rež. Mamertas Karklelis
 Liudvisė. Devyni nuopolio ratai, 1984 m., rež. Bronius Talačka, LTV
 Irena. Chameleonas, 1986 m., rež. Saulius Vosylius
 Morta. Benjaminas Kordušas, 1986 m., rež. Vidmantas Bačiulis, LTV
 Petras Kurmelis, 1986 m., rež. Juozas Sabolius, LTV
 Martinaitienė. Vilius Karalius, 1988 m., rež. Vidmantas Bačiulis
 Valentinos motina. Valentina, 1995 m., rež. Vidmantas Bačiulis
 Irena. Kriminalinės istorijos, 1995 m., rež. Viktoras Valašinas, Kauno TV
 Vienui vieni, 2003 m., rež. Jonas Vaitkus
 Monika. Moterys meluoja geriau, 2008 m., rež. Raimundas Banionis, TV3

Įvertinimas 
 1979 m. LSSR nusipelniusi artistė 
 2000 m. „Fortūnos“ statulėlė už Ernos vaidmenį spektaklyje „Prezidentės“
 2007 m. „Fortūnos“ diplomas už Keitės Keller vaidmenį spektaklyje „Visi mano sūnūs“

Šaltiniai

Nuorodos 
 Nijolė Lepeškaitė: sulaužiau daug tabu! 2008-12-13

Lietuvos aktoriai
Lietuvos režisieriai